ПРЕДШКОЛСКА УСТАНОВА

„Вера Гуцуња“ Сомбор

Број: 01-351/18.

Дана: 05.10.2018.

С о м б о р

У складу са чланом 63. ст. 3. Закона о јавним набавкама („Сл. гласник РС“, бр. 124/12, 14/15 и 68/15) достављамо вам одговор на захтев за додатним информацијама или појашњењима конкурсне документације бр. 1.1.9/18.:

***Питање:***

1.Да ли је ово набавка мале вредности?

2.На који износ припремити Писмо намера, односно 10% од вредности понуде када се не зна прецизан почетак и крај рада (извршења уговора)?

3.Да ли сте сигурни да је неопходно Писмо намера за озбиљност понуде (стр. 15. тачка 10)?

4.Која је функција обрасца Изјава о финансијском средству обезбеђења (стр. 32) ако се доставља Писмо намера у понуди?

5.Да ли је прихватљива понуда без обиласка локације?

6.Која је мејл адреса за подношење захтева за заштиту права електронским путем?

7.Да ли су ангажовани извршиоци у радном односу (чл. 5) или ван радног односа (чл. 197 Закона о раду) и да ли сваки понуђач због пореза и доприноса мора применити исту стопу пореза?

8.Модел уговора-чл. 12: Ко одлучује да ли су основане примедбе и рекламације?

9.Захтевамо продужетак рока за предају понуда због прибављања:Потврде АПР и Писама намера!?

10.Образац понуде:Шта се уписује у колону јединична цена:

-бруто цена по сату, без ПДВ, за једног извршиоца

-бруто цена, без ПДВ, за 1 радника за 8 радних сати

-бруто цена, без ПДВ, за све раднике за 8 радних сати

-бруто цена, без ПДВ-а, за 1 радника за целу седмицу (40ч)

-бруто цена безПДВ-а, за све раднике за целу седмицу?

11.Додатни услови-Пословни капацитет: Да ли сте грешком ставили финансијски капацитет у пословни капацитет, односно зашто финансијски промет 11 пута већи од процењене вредности није у делу конкурсне документације за финансијски капацитет?Молимо да нам појасните логичку повезаност из чл. 76. ст. 6 ЗЈН?

12.Додатни услови-Пословни капацитет: Која је логичка веза са предметом набавке и пословним капацитетом да понуђач има појединачне уговоре (3 уговора) од по 15 милиона динара?

13.Додатни услови-Пословни капацитет: Да ли се подразумева да захтевани ISO стандарди морају регулисати област (процесе) одржавања хигијене, што је и предмет набавке?

14.Додатни услови-Пословни капацитет: Да ли захтевана Полиса осигурања од одговорности из делатности мора регулисати делатност одржавања хигијене, што је и предмет набавке?

15.Додатни услови-Пословни капацитет: Да ли је грешком Полиса осигурања од одговорности из делатности захтевана у оквиру Пословног капацитета када је према Правилнику о обавезним елементима конкурсне документације она услов у оквиру Финансијског капацитета?

16.Додатни услови-Полиса осигурања од несрећног случаја: Да ли се подразумева да Полиса подразумева осигурање ЗА СВЕ запослене и ангажоване раднике и да то мора бити наглашено у Полиси?

17.Додатни услови-Кадровски капацитет:О којих 6 лица и са којим испитом (прецизан назив ко га издаје)?

18.Која је логичка веза овог услова са предметом јавне набавке и са Техничком спецификацијом?

19.Додатни услови-Кадровски капацитет: Захтевате лице са VII степеном из области екологије и са лиценцом одговорног лица за екологију!!? Ко издаје ту лиценце? Која је логићка веза предметом ове набавке и Техничком спецификацијом?

20.Додатни услови-Финансијски капацитет: Поред услова Финансијски промет кроз 3 уговора од 55 милиона којег покушавате сакрити у Пословном капацитету, захтевате и још један услов: да је понуђач у претходне три године остварио промет од 150 милиона динара на истоврсним пословима. За доказ тражите БОН-ЈН. Да ли сте сигурно да можете захтевати 30 пута већи капацитет од процењене вредности набавке?Како из БОН-ЈН видите шта су истоврсни послови?

21.Додати услови-Финансијски капацитет: Шта су истоврсни послови?

22.Какав је ваш став о реципроцитету капацитета за фирме основане у 2016. години?

23.Да ли сте упознати са последицама повређивања чл. 21-25 ЗЈН?

24.Да ли прихватате захтев за заштиту права који је послат електронским путем?Да ли се даном слања мејла сматра да сте исти захтев и примили?

25.С обзиром да је ваша намера откривена, копију преписке достављамо и релевантним државним органима. Надамо се да немате ништа против мониторинга тих органа над овом набавком?

26.Препоручујемо вам појашњења на ова питања најкасније до 04.10.2018. године до 10 часова или да продужите рокове за предају понуда за најмање још три дана (15.10.2018. године)како бисмо могли да поднесемо прихватљиву понуду након измена-усклађивања конкурсне документације са Законом.

***Одговор:***

1.Јавна набавка 1.1.9/18. је јавна набавка мале вредности.

2.Изменом обрасца структуре цене односно понуде понуђач ће моћи да припреми банкарску гаранцију за озбиљност понуде.Ово ће бити исправљено у Изменама и допунама Конкурсне документације.

3.У делу Конкурсне документације V „Упутство понуђачима како да сачине понуду“ под тачком 10. Подаци о врсти, садржини, начину подношења, висини и роковима обезбеђења испуњења обавеза понуђач“, као и у моделу уговора начињена је грешка.Понуђачи не достављају писмо о намерама банке да изда банкарску гаранцију за озбиљност понуде, већ оригинал банкарску гаранцију.

4.Није потребна Изјава о финансијском средству обезбеђења.

5.Прихватљива је понуда без обиласка локације.

6.Мејл адреса за подношење захтева за заштиту права понуђача је, [veragucunja@mts.rs](mailto:veragucunja@mts.rs) , што ће се унети у допуне Конкурсне документације.

7.Ангажована лица могу бити у радном односу а могу бити и на други начин радно ангажована што пише у конкурсној документацији у оквиру пословног капацитета.Пореске обавезе се извршавају у складу са Законом.

8.У Конкурсној документацији на стр. 6 стоји, под тачком 3. „Начин спровођења контроле и обезбеђивања гаранције квалитета“, стоји : „За време важења уговора, Наручилац ће именовати лице које ће вршити контролу рада ангажованих кадрова. Уколико лица ангажована од стране понуђа не испуњавају услове за рад на траженим пословима (немају санитарну кљижицу и сл.), односно не обављају посао у складу са захтевима наручиоца (посао обављају неквалитетно, површно, не придржавају се распореда времена обављања посла датог од стране наручиоца- касне на посао и сл.) лице именовано за вршење контроле над ангажованим кадровима има право да лице које не испуњава услове, односно не поступа у складу са захтевим наручиоца удаљи, као и да захтева од понуђача да такву особу замени. Поред наведеног и понуђач је дужан да именује лице које ће бити кординатор у распоређивању ангажованих кадрова и који ће бити одговоран за извршење посла сходно захтевима наручиоца.

9.Наручилац ће продужити рок за предају понуда.

10. Понуђач ће поступити у складу са упутством из обрасца који ће се објавити у изменама Конкурсне документације.

11., 12-Наручилац ће другачије одредити пословни и финансијски капаците у Изменама и допунама Конкурсне документације

13.Наведени ISO стандарди морају да покривају и област хигијене и то ће се унети у Измене Конкурсне документације.

14. Полиса осигурања од опште одговорности ће се брисати из Конкурсне документације.

15.Полиса осигурања од одговорности и полиса осигурања од последица несрећног случаја биће у Изменама и допунама Конкурсне документациј избрисани.

16.Одговор је под тачком 15.

17.Наручилац је сматрао да један број лица која су у радном односу или на други начин ангажована код Понуђача треба да имају положен стручни испит из области заштите од пожара, због специфичности наше делатности. Уверење издаје Министарство унутрашњих послова-Сектор за ванредне ситуације, Београд. У изменама и допунама Конкурсне документације овај услов ће бити избрисан

18. и 19.Предметна набавка спроводи се за потребе предшколске установе чији су корисници деца од јасленог узраста до предшколаца, као најосетљивија категорија друштва. Из тог разлога Наручилац је сматрао да су неопходна и лица обучена за област противпожарне заштите као и лице са VII степеном стручне спреме за област заштите животне средине, с обзиром да се ради о употреби хемијских средстава. У документацији је грешком наведено да је потребна фотокопија лиценце за лице одговорно за заштиту животне средине уместо фотокопије дипломе. у Изменама Конкурсне документације и овај услов ће бити избрисан.

20.У оквиру финансијског капацитета и пословног капацитета, Наручилац ће изменити Конкурсну документацију.

21.Истоврсни послови су послови чишћења у сличним објектима.

22.Фирме које су основане у 2016. години могу да наступе у заједничкој понуди.

23.До грешака је дошло услед недостатка времена за израду конкурсне документације и великог броја других врста послова који немају везе са јавним набавкама, а не услед намере.Недостатак времена условио је бројне пропусте као и превид да се овог пута ради о јавној набавци мале вредности због чега су поједини услови превисоко постављени. Наручилац се нада да ће Изменама и допунама Конкурсне документације које ће уследити, омогућити свим заинтересованим лицима да поднесу прихватљиву понуду.

24.Начин подношења захтева за заштиту права понуђача објашњен је на стр. 17. тачка 19:“Начин и рок за подношење захтева за заштиту права понуђача, који ће у измењеној конкурсној документацији бити допуњен.

25. Немамо ништа против, не ради се о намери. Ваша питања и наши одговори објављујемо на Порталу јавних набавки.

26.Наручилац продужује рок за подношење понуда до 16.10.2018. године, о чему ће објавити обавештење на Порталу јавних набавки.

У Сомбору, 05.10.2018. г. Комисија за јавну набавку

1.1.9/18.